প্রশ্ন (৩৯/৩৯) : বাংলাদেশে প্রচলিত ইসলামী ব্যাংকগুলোতে বিনিয়োগ করা কি জায়েয?  -আফরোজা, রাজশাহী।  উত্তর : ইসলামে বিনিয়োগের মাত্র দুটি পথ রয়েছে। (১) শরিকানা ব্যবসা। যা লাভ-ক্ষতি ভাগাভাগির ভিত্তিতে হবে। যাকে মুশারাকা বলে। রাসূলুল্লাহ (ছাঃ) বলেন, আল্লাহ বলেছেন, আমি দুই শরীকের তৃতীয়জন। যতক্ষণ পর্যন্ত তাদের দুজনের একজন খিয়ানত না করে (আবুদাঊদ, বুলূগুল মারাম হা/৮৬৯)। (২) অপরের সম্পদে নিজের শ্রম বিনিয়োগ করা। যাকে মুযারাবা বলে। ওছমান (রাঃ)-এর মাল নিয়ে আব্দুর রহমানের দাদা ব্যবসা করতেন। লাভ তাদের মধ্যে চুক্তি মতে ভাগ হত (মুওয়াত্ত্বা মালেক, বুলূগুল মারাম হা/৮৯৪)। প্রচলিত ইসলামী ব্যাংকগুলো উক্ত দুই নীতির ভিত্তিতে চলে কি-না সেটা স্পষ্ট নয়।